El Conservatori de Sagunt ret homenatge a Joaquín Rodrigo a Aranjuez pel XX aniversari de la seua mort
05 de febrer 2019

![Imagen 1](/media/tzffu4jf/97concierto-aranjuez2_cuerpo.jpg)![Imagen 2](/media/5aln23t4/97concierto-aranjuez3_cuerpo.jpg)

​ ![](/media/fjgd3wnm/97concierto-aranjuez1_cuerpo.jpg)

El Conservatori de Sagunt i la Escuela Municipal de Música d’Aranjuez oferiren un concert en Aranjuez per a retre homenatge a Joaquín Rodrigo pel XX aniversari de la seua mort. La Banda i la Big Band de Sagunt es varen unir amb les orquestres de Flautes i de Cámara Intermezzo de la Escuela de Música de la localitat riberenca.

 El regidor de Cultura de Sagunt, José Manuel Tarazona, ha destacat esta experiència musical com “**molt positiva**” per a l’aprenentatge i la convivència de la comunitat escolar del Conservatori de Sagunt. José Manuel Tarazona ha agraït a la ciutat d’Aranjuez  i a la seua alcaldessa per l’acolliment i ha assenyalat que “**ha sigut una experiència d’agermanament molt enriquidora. No hi ha res com la música i la cultura per a unir als pobles**”.

 ![](/media/fg3ahghy/97concierto-aranjuez4_cuerpo.jpg)

Per la seua part, la regidora d’Agermanament de Sagunt, Natalia Antonino, ha afirmat que l’intercanvi musical entre ambdós conservatoris ha sigut “**un pas més per a enfortir este agermanament i l’important es que a ambdós ciutats ens unix un llaç especial que és la música i el nostre compositor, Joaquín Rodrigo**”. Així mateix, Natalia Antonino ha aprofitat per a dir que “**des del departament d’Agermanament de Sagunt el que volem és fomentar este tipus d’iniciatives**”.

Este concert sorgix del Protocol d’Amistat que les ciutats d’Aranjuez i Sagunt mantenen des de 2015, que té el seu origen, precisament, en la figura del Mestre Rodrigo i que s’ha anat materialitzant en diferents encontres culturals mantinguts per veïns d’ambdós municipis.

L’Auditori Joaquín Rodrigo del Centro Cultural Isabel de Farnesio va acollir el passat 2 de febrer les actuacions de la Banda i de la Big Band del Conservatori de Sagunt i les orquestres Flautas i de Cámara Intermezzo de la Escuela Municipal de Música de Aranjuez. El concert va comptar amb la presència de l’alcaldessa d’Aranjuez, Cristina Moreno; el regidor de Cultura, José Manuel Tarazona i la regidora d’Agermanament de Sagunt, Natalia Antonino.

*   [](http://www.facebook.com/sharer.php?u=https://aytosagunto.es/va/actualitat/el-conservatori-de-sagunt-ret-homenatge-a-joaquin-rodrigo-a-aranjuez-pel-xx-aniversari-de-la-seua-mort/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-de-sagunt-ret-homenatge-a-joaquin-rodrigo-a-aranjuez-pel-xx-aniversari-de-la-seua-mort/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-de-sagunt-ret-homenatge-a-joaquin-rodrigo-a-aranjuez-pel-xx-aniversari-de-la-seua-mort/ "Linked In")
*   [](mailto:?body=https://aytosagunto.es/va/actualitat/el-conservatori-de-sagunt-ret-homenatge-a-joaquin-rodrigo-a-aranjuez-pel-xx-aniversari-de-la-seua-mort/)